<classify> Mbali ya mchezo huo kuwa kwenye kalenda ya Fifa, lakini pia utatumika kwa ajili ya kukiimarisha kikosi hicho kwa ajili ya michuano ya Kombe la COSAFA iliyopangwa kufanyika Afrika Kusini.Akizungumza na gazeti hili, Kocha wa Stars, Mart Nooij, amesema maandalizi ya mchezo huo yamekwenda vizuri na kikosi chake kipo tayari kuwakabili Malawi kesho kwenye uwanja wa CCM Kirumba.Vijana wangu wote wapo katika hali nzuri, wana ari ya kutaka kushinda mchezo huo dhidi ya Malawi, Mbwana Samatta na Thomas Ulimwengu wapo fiti na ninatarajia kuwaanzisha kwenye mchezo huo, lengo letu ni kushinda, alisema Nooij.Kocha huyo raia wa Uholanzi alisema anaifahamu vyema Malawi, kwa sababu hiyo itakuwa ni mara ya tatu kukutana nayo tangu alipoanza kuifundisha Stars, hivyo mchezo huo utakuwa mzuri na wenye ushindani kwa pande zote mbili, kwa sababu wapinzani wao wana kikosi kizuri chenye wachezaji wanaocheza ligi kubwa Afrika.Kabla ya mchezo huo, mara ya mwisho Stars ilicheza na Rwanda kwenye uwanja huo wa CCM Kirumba na kulazimishwa sare ya 1-1 huku Kelvin Friday akiisawazisha Tanzania bao kipindi cha pili. Wakati huo huo, TFF imetangaza viingilio vya mchezo huo wa kesho kuwa Sh 5,000 kwa jukwaa la mzunguko na Sh 12,000 kwa jukwaa kuu.Kwa mujibu wa taarifa iliyotolewa kwa vyombo vya habari jana na Ofisa Habari wa TFF, Baraka Kizuguto imesema kuwa kwa sasa wachezaji wa timu hiyo wapo tayari kuwakabili Malawi. Stars iliwasili jijini Mwanza Jumanne kwa ajili ya mchezo huo wa kirafiki wa Kimataifa.Maandalizi ya mchezo kwa upande wa Taifa Stars yamekamilika, timu imekua ikifanya mazoezi katika uwanja wa CCM Kirumba ambao ndio utakaotumika kwa mchezo,alisema.Wachezaji waliopo jijini Mwanza ni Aishi Manula, Mwadini Ali, Shomari Kapombe, Erasto Nyoni, Aggrey Morris, Oscar Joshua, Nadir Haroub, Salim Mbonde, Haji Makame, Hassan Isihaka na Abdi Banda.Pia wapo Mwinyi Kazimoto, Haroun Chanongo, Mrisho Ngasa, Salum Abubakar, Amri Kiemba, Frank Domayo, Said Ndemla, John Bocco, Juma Luizio, Thomas Ulimwengu na Mbwana Samatta.Wakati huo huo, timu hiyo ya Taifa ya Malawi The Flames iliwasili jana jijini humo kwa ajili ya mchezo huo.Kizuguto alisema kuwa timu hiyo imewasili ikiwa na kikosi chake kamili cha wachezaji 18 na kufikia katika hoteli ya JB Belmonte, wakiwemo wachezaji saba wanaocheza soka la kulipwa katika nchi za Afrika Kusini, Congo DR, Msumbiji na Zimbabwe.Aliwataja wachezaji hao kuwa ni Joseph Kamwendo TP Mazembe -Congo DR, Chimango Kayira Costal de Soul - Msumbiji, Frank Banda HBC Songo - Msumbiji, Esau Kanyenda Polokwane City - Afrika Kusini, Harry Nyirenda Black Leopards - Afrika Kusini, Limbikani Mzava Celtic - Afrika Kusini Gerald Phiri Caps United - Zimbambwe.Wengine ni McDonald Harawa Hoyale FC, Richard Chipuwa Wanderers, Lucky Malata Silver, John Lanjesi Civo, Francis Mulimbika Wanderers, John Banda Blue Eagle, Ernest Tambwe Surestream , Micium Mhone Blue Eagle, Chikoti Chiriwa Red Lions, Peter Wadabwa Silver na Amos Khamula Support Ballaton.Aliongeza kuwa mkuu wa msafara ni Alexander Waya, Kocha mkuu Young Chimodzi, kocha msaidizi Jack Chamangwana, kocha wa makipa Pillip Nyasulu, daktari wa timu, Levison Mwale, Meneja wa timu Frank Ndawa na Ofisa Habari, James Sangala.  <topic>: MICHEZO 